Léopold Goebel
De Léopold Goebel, gebuer den 20. Oktober 1872 zu Dikrech a gestuerwen de 24. Abrëll 1947 an der Stad Lëtzebuerg, war e Lëtzebuerger Drécker a Lokalpolitiker.

De Léopold Goebel war tëscht 1917 an 1934 am Gemengerot an der Stad a vun 1934 bis zu sengem Doud, do Schäffen, mat Ënnerbriechung wärend der Nazi-Zäit.

Hie war deen éischte President vun der Sportjournaliste-Vereenegung Association Luxembourgeoise des Journalistes Sportifs vun 1929 bis 1947.

De Léopold Goebel ass gestuerwen op Nummer 1 an der François-Boch-Strooss bei sengem Fils, dem Emile Goebel (1900-1974), deen och President vun de Sportjournaliste war. De Léopold Goebel hat zwee Meedercher an zwéi Jongen: Sophie, Maria, Emile an Norbert.

Fir un de Léopold Goebel z'erënneren ass um Belair eng Strooss no him benannt (allée Léopold Goebel).

Politiker (Lëtzebuerg)
Gebuer 1872
Gestuerwen 1947